CELEX: 32021D1403
Language: hu
Date: 2021-08-25 00:00:00
Title: A Bizottság (EU) 2021/1403 végrehajtási határozata (2021. augusztus 25.) az (EU) 2019/1202 végrehajtási határozatnak a part menti (offshore) könnyűdarukra vonatkozó harmonizált szabványok tekintetében történő módosításáról

2021.8.26.   
               
               
                  HU
               
               
                  Az Európai Unió Hivatalos Lapja
               
               
                  L 302/17
               
            
         A BIZOTTSÁG (EU) 2021/1403 VÉGREHAJTÁSI HATÁROZATA
         (2021. augusztus 25.)
         az (EU) 2019/1202 végrehajtási határozatnak a part menti (offshore) könnyűdarukra vonatkozó harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/34/EU európai parlamenti és tanácsi irányelv (2) 12. cikke értelmében azon termékek kapcsán, amelyek megfelelnek az olyan harmonizált szabványoknak, illetve azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv II. mellékletében előírt alapvető egészségvédelmi és biztonsági követelményeknek.
                  
               
                     (2)
                  
                  
                     A Bizottság 1994. december 12-i, BC/CEN/46-92 – BC/CLC/05-92 jelzetű levelében felkérte az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (CENELEC), hogy a 94/9/EK európai parlamenti és tanácsi irányelv (3) támogatása céljából dolgozza ki és vizsgálja felül a vonatkozó harmonizált szabványokat. Az említett irányelvet felváltotta a 2014/34/EU irányelv, amely azonban nem változtatott a 94/9/EK irányelv II. mellékletében szereplő alapvető egészségvédelmi és biztonsági követelményeken.
                  
               
                     (3)
                  
                  
                     A CEN-hez és a CENELEC-hez intézett felkérés kifejezetten arra irányult, hogy az általuk és a Bizottság által elfogadott és a BC/CEN/46–92 – BC/CLC/05–92 jelzetű kérelemhez csatolt szabványosítási program I. fejezetében foglaltak szerint dolgozzanak ki egy szabványt a robbanásveszélyes légkörben való használatra szánt felszerelések tervezésére és tesztelésére vonatkozóan. A CEN-t és a CENELEC-et arra is felkérték, hogy vizsgálják felül a meglévő szabványokat a 94/9/EK irányelv alapvető egészségvédelmi és biztonsági követelményeivel való összehangolásuk érdekében.
                  
               
                     (4)
                  
                  
                     A BC/CEN/46-92 – BC/CLC/05-92 jelzetű kérelem alapján a CEN kidolgozta a part menti (offshore) könnyűdarukról szóló EN 13852-3:2021 harmonizált szabványt.
                  
               
                     (5)
                  
                  
                     A Bizottság a CEN-nel közösen értékelte, hogy a CEN által kidolgozott EN 13852-3:2021 szabvány megfelel-e a BC/CEN/46–92 – BC/CLC/05–92 jelzetű kérelemben foglaltaknak.
                  
               
                     (6)
                  
                  
                     Egyértelművé kell tenni, hogy az EN 13852-3:2021 szabvány „2. Normatív hivatkozások” pontjában említett szabványok mely változatait kell alkalmazni a megfelelőség vélelmezése céljából.
                  
               
                     (7)
                  
                  
                     Az EN 13852-3:2021 szabvány ZB.1. táblázatának „Észrevételek/megjegyzések” oszlopát az (EU) 2019/1202 végrehajtási határozat alkalmazásában ki kell zárni a közzétételből egyrészt azért, mert az oszlop nem áll összhangban a szabvány fő normatív szövegében foglalt követelményekkel, másrészt az ezen oszlop címében szereplő megfelelőségi vélelem jogi hatásának értelmezéséből eredő jogbizonytalanság miatt.
                  
               
                     (8)
                  
                  
                     Az EN 13852-3:2021 szabvány esetében teljesülnek a 2014/34/EU irányelv II. mellékletében megállapított, vele szemben támasztott követelmények. Ezért helyénvaló a szóban forgó szabvány hivatkozását korlátozással közzétenni az Európai Unió Hivatalos Lapjában.
                  
               
                     (9)
                  
                  
                     Az (EU) 2019/1202 bizottsági végrehajtási határozat (4) I. melléklete felsorolja a 2014/34/EU irányelvet támogató harmonizált szabványok hivatkozásait. Az EN 13852-3:2021 harmonizált szabvány hivatkozását fel kell venni az említett mellékletbe.
                  
               
                     (10)
                  
                  
                     Az (EU) 2019/1202 végrehajtási határozatot ezért ennek megfelelően módosítani kell.
                  
               
                     (11)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Következésképpen elő kell írni, hogy e határozat a kihirdetése napján lépjen hatályba,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1202 végrehajtási határozat I. melléklete e határozat mellékletének megfelelően módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. augusztus 25-én.
            
               
                  a Bizottság részéről
               
               
                  az elnök
               
               Ursula von der Leyen
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/34/EU irányelve (2014. február 26.) a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok harmonizációjáról (HL L 96., 2014.3.29., 309. o.).
         
            (3)  Az Európai Parlament és a Tanács 94/9/EK irányelve (1994. március 23.) a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok közelítéséről (HL L 100., 1994.4.19., 1. o.).
         
            (4)  A Bizottság (EU) 2019/1202 végrehajtási határozata (2019. július 12.) a robbanásveszélyes légkörben való használatra szánt felszerelésekre és védelmi rendszerekre vonatkozóan a 2014/34/EU európai parlamenti és tanácsi irányelv támogatása céljából kidolgozott harmonizált szabványokról (HL L 189., 2019.7.15., 71. o.).
      
      
         
            Melléklet
            Az (EU) 2019/1202 végrehajtási határozat I. melléklete a következő bejegyzéssel egészül ki:
            
               
                           Szám
                        
                        
                           A szabvány hivatkozása
                        
                     
                           „4.
                        
                        
                           EN 13852-3:2021
                           Part menti (offshore) daruk. – 3. rész: Part menti (offshore) könnyűdaruk
                           1. megjegyzés: Az EN IEC 60079-0:2018 harmonizált szabvány 2. szakaszában említett normatív hivatkozások alatt az EN IEC 60079-0:2018/AC:2020-02 szabvány által helyesbített EN IEC 60079-0:2018 szabvány értendő.
                           2. megjegyzés: Az EN ISO 80079-36:2016 harmonizált szabvány 2. szakaszában említett normatív hivatkozások alatt az EN ISO 80079-36:2016/AC:2019 szabvány által helyesbített EN ISO 80079-36:2016 szabvány értendő.
                           Korlátozás: ez a közzététel nem vonatkozik a szabvány következő részére:
                           a ZB.1. táblázat »Észrevételek/Megjegyzések« oszlopa.”